ᱢᱚᱱ ᱥᱟᱬᱮᱥ

ᱥᱟᱬᱮᱥ ᱨᱮᱱᱟᱜ ᱡᱟᱦᱟᱸ ᱦᱟᱹᱴᱤᱧ ᱨᱮ ᱢᱚᱱ ᱟᱨ ᱚᱱᱟ ᱵᱟᱵᱚᱛ ᱛᱮᱠᱚ ᱟᱞᱚᱪᱚᱱᱟᱭᱟ ᱚᱱᱟ ᱜᱮ ᱢᱚᱱ ᱥᱟᱬᱮᱥ ᱵᱚ ᱢᱮᱛᱟᱜ ᱠᱟᱱᱟ ᱾ 

ᱱᱚᱶᱟ ᱢᱚᱱ ᱥᱟᱬᱮᱥ ᱫᱚ ᱵᱮᱵᱷᱟᱨ ᱟᱨ ᱩᱭᱦᱟᱹᱨ, ᱵᱷᱟᱵᱽᱱᱟ ᱨᱮᱭᱟᱜ ᱥᱟᱬᱮᱥ ᱠᱟᱱᱟ ᱚᱱᱟ ᱫᱚ ᱪᱮᱛᱱᱟ ᱨᱮᱭᱟᱜ ᱦᱩᱭᱮᱱ ᱵᱟᱝ ᱚᱪᱮᱛᱱᱟ ᱨᱮᱭᱟᱜ ᱾ ᱦᱚᱲᱟᱜ ᱢᱚᱱᱮ ᱟᱪᱟᱨ ᱵᱮᱵᱷᱟᱨ ᱵᱷᱟᱵᱽᱱᱟ ᱮᱢᱟᱱ ᱵᱟᱰᱟᱭ ᱞᱟᱹᱜᱤᱫ ᱱᱚᱶᱟ ᱥᱟᱬᱮᱥ ᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱡᱟᱦᱟᱸᱭ ᱢᱚᱱ ᱥᱟᱬᱮᱥ ᱮ ᱯᱟᱲᱦᱟᱶᱟ ᱩᱱᱤ ᱫᱚ ᱢᱚᱱ ᱥᱟᱬᱮᱥᱤᱭᱟᱹ ᱢᱮᱱᱛᱮ ᱠᱚ ᱢᱮᱛᱟᱭᱟ ᱾ ᱢᱤᱫ ᱢᱚᱱ ᱥᱟᱬᱮᱥᱤᱭᱟᱹ ᱫᱚ ᱢᱟᱹᱱᱢᱤᱭᱟᱜ ᱢᱚᱱ, ᱵᱮᱵᱷᱟᱨ, ᱵᱷᱟᱵᱽᱱᱟ ᱮᱢᱟᱱ ᱯᱟᱲᱦᱟᱶ ᱞᱟᱹᱜᱤᱫ ᱮ ᱪᱮᱥᱴᱟᱭᱟ ᱾ 

ᱢᱚᱱ ᱥᱟᱬᱮᱥᱤᱭᱟᱹ ᱠᱚᱫᱚ ᱢᱟᱹᱱᱢᱤᱭᱟᱜ ᱵᱮᱵᱷᱟᱨ, ᱢᱚᱱ ᱨᱮᱭᱟᱜ ᱚᱵᱚᱥᱛᱷᱟ, ᱪᱟᱹᱭ ᱪᱚᱞᱚᱱ ᱮᱢᱟᱱ ᱡᱚ ᱯᱟᱲᱦᱟᱶᱟ ᱾ ᱱᱚᱶᱟ ᱠᱚ ᱱᱟᱯᱟᱭ ᱛᱟᱦᱮᱸᱱ ᱠᱷᱟᱱ ᱦᱚᱲ ᱛᱟᱞᱟ ᱨᱮ ᱥᱟᱹᱜᱟᱹᱭ ᱱᱟᱯᱟᱭ ᱛᱟᱦᱮᱸᱱᱟ ᱾ ᱢᱟᱹᱱᱢᱤᱭᱟᱜ ᱢᱚᱱᱮ (ᱵᱚᱦᱚᱜ) ᱠᱚ ᱵᱟᱹᱲᱤᱡ ᱠᱚᱜ ᱠᱷᱟᱱ ᱢᱚᱱ ᱥᱟᱬᱮᱥ ᱨᱮᱭᱟᱜ ᱜᱚᱲᱚ ᱦᱟᱛᱟᱶ ᱠᱟᱛᱮ ᱛᱤᱠᱪᱷᱟᱹ ᱦᱩᱭᱩᱜᱼᱟ ᱾ ᱥᱟᱶᱛᱟ ᱨᱮᱭᱟᱜ ᱡᱚᱛᱚ ᱦᱚᱲᱟᱜ ᱢᱚᱱ ᱱᱟᱯᱟᱭ ᱫᱚᱦᱚᱭ ᱞᱟᱹᱜᱤᱫ ᱜᱮ ᱢᱚᱱ ᱥᱟᱬᱮᱥ ᱨᱮᱭᱟᱜ ᱥᱤᱨᱡᱚᱱ ᱫᱚ ᱾ ᱪᱮᱫᱟᱜ ᱪᱮ ᱢᱤᱫ ᱦᱚᱲᱟᱜ ᱵᱚᱦᱚᱜ ᱠᱷᱟᱨᱟᱯ ᱞᱮᱱᱠᱷᱟ ᱩᱱᱤ ᱟᱨᱦᱚᱸ ᱟᱹᱰᱤ ᱦᱚᱲᱟᱜ ᱵᱚᱦᱚᱜ ᱟᱨ ᱦᱚᱲᱢᱚ ᱠᱚ ᱠᱷᱟᱨᱟᱯ ᱨᱮᱭᱟᱜ ᱥᱚᱢᱵᱷᱟᱵᱚᱱᱟ ᱢᱮᱱᱟᱜᱼᱟ ᱾

ᱥᱟᱺᱜᱽᱭᱟᱹ
ᱥᱟᱭᱠᱚᱞᱚᱡᱤ (psychology) ᱟᱹᱲᱟᱹ ᱫᱚ ᱜᱨᱤᱠ ᱟᱹᱲᱟᱹ (ψυχή psychē, "breath, spirit, soul" and -λογία -logia, "study of" or "research") ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱑᱘᱘᱐ ᱥᱟᱞ ᱨᱮ ᱩᱭᱞᱤᱭᱚᱢ ᱡᱮᱢᱥ (William James) ᱮ ᱞᱟᱹᱭ ᱠᱮᱜᱼᱟ ᱡᱮ ᱢᱚᱱ ᱨᱮᱭᱟᱜ ᱥᱟᱬᱮᱥ ᱜᱮ ᱢᱚᱱ ᱥᱟᱬᱮᱥ ᱫᱚᱵᱚ ᱢᱮᱛᱟᱜ ᱠᱟᱱᱟ (the science of mental life, both of its phenomena and their conditions) ᱾

ᱱᱟᱜᱟᱢ
ᱤᱡᱤᱯᱴ, ᱜᱨᱤᱥ, ᱪᱟᱭᱱᱟ, ᱵᱷᱟᱨᱚᱛ ᱟᱨ ᱯᱟᱨᱥᱤᱭᱟ ᱮᱢᱟᱱ ᱢᱟᱨᱮ ᱥᱚᱥᱱᱚᱜ ᱡᱚᱛᱚ ᱜᱮ ᱢᱚᱱ ᱥᱟᱬᱮᱥ ᱵᱟᱵᱚᱫ ᱚᱱᱩᱥᱚᱱᱫᱷᱟᱱ ᱠᱚ ᱪᱷᱩᱴᱟᱹᱶ ᱞᱮᱱᱟ ᱾ ᱱᱟᱜᱟᱢᱤᱭᱟᱹ ᱠᱚᱠᱚ ᱧᱮᱞ ᱠᱮᱜᱼᱟ ᱡᱮ ᱜᱨᱤᱠ ᱫᱟᱨᱥᱚᱱᱤᱠ ᱛᱷᱟᱞᱮᱥ, ᱯᱞᱟᱴᱚ, ᱮᱨᱤᱥᱴᱚᱴᱚᱞ ᱮᱢᱟᱱ ᱢᱚᱱ ᱨᱮᱭᱟᱜ ᱚᱵᱚᱥᱛᱟ ᱠᱚ ᱯᱟᱲᱦᱟᱶ ᱫᱟᱲᱮᱭᱟᱫ ᱛᱟᱦᱮᱸᱫ ᱾ 

ᱪᱟᱭᱱᱟ ᱨᱮ ᱞᱟᱶᱡᱤ ᱟᱨ ᱠᱚᱱᱯᱷᱩᱥᱤᱭᱟᱥ ᱫᱚ ᱢᱚᱱ ᱥᱟᱬᱮᱥ ᱵᱩᱡᱷᱟᱶ ᱞᱟᱹᱜᱤᱫ ᱫᱚᱨᱥᱚᱱ ᱨᱮᱭᱟᱜ ᱜᱚᱲᱚ ᱠᱤᱱ ᱦᱟᱛᱟᱶ ᱞᱮᱜᱼᱟ ᱾

ᱵᱮᱵᱷᱟᱨ
ᱢᱚᱱ ᱯᱚᱨᱚᱠᱷ ᱨᱮ
ᱢᱚᱱ ᱥᱟᱶᱟᱨ ᱫᱚᱦᱚᱭ ᱨᱮ
ᱥᱮᱪᱮᱫ ᱨᱮ 
ᱠᱟᱹᱢᱤ ᱨᱮ

ᱵᱟᱦᱨᱮ ᱡᱚᱱᱚᱲ

https://en.wikipedia.org/wiki/Psychology
 https://or.wikipedia.org/wiki/%E0%AC%AE%E0%AC%A8%E0%AD%8B%E0%AC%AC%E0%AC%BF%E0%AC%9C%E0%AD%8D%E0%AC%9E%E0%AC%BE%E0%AC%A8
 https://bh.wikipedia.org/wiki/%E0%A4%AE%E0%A4%A8%E0%A5%8B%E0%A4%AC%E0%A4%BF%E0%A4%9C%E0%A5%8D%E0%A4%9E%E0%A4%BE%E0%A4%A8

ᱵᱟᱹᱲᱛᱤ ᱯᱚᱲᱦᱚᱱ

 American Psychological Association
 Association for Psychological Science
 Discovering Psychology. (2001). The History of Psychology:Contemporary Foundations
 The Florida State University PSYCHOLOGY.(2011).HISTORY 
ᱥᱟᱹᱠᱷᱹᱭᱟᱹᱛ

ᱛᱷᱚᱠ:!Main category
ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱷᱚᱠ:ᱰᱷᱮᱨ ᱚᱞ ᱫᱚᱨᱠᱟᱨ (᱓᱐᱐ ᱠᱷᱚᱱ ᱰᱷᱮᱨ)